Zdravac
<s>Zdravac (pitomi zdravac) ili lat. Geranium macrorrhizum je biljka iz porodice zdravaca (Geraniaceae).</s><s>Prirodni areal zdravca su jugoistočni Alpi i Balkan.</s>

<s>Opis biljke</s>

<s>Zeljasta, višegodišnja biljka uspravnog stabla visokog do 40 cm.</s><s>Listovi su na dugačkim drškama i sa liskama izdeljenim na krupne režnjeve.</s><s>Cvetovi jasno uočljivi sa crvenim do tamnocrvenim kruničnim i šiljatim, jajastog oblika čašičnim listićima.</s><s>Rizom je dobro razvijen, krupan (macros= krupan) dužine 10-15 cm, sa ljuspastim zaliscima i koso postavljen.</s>

<s>Hemijski sastav droge 
Rizom (Geranii macrorrhizi) i nadzemni deo (G. herba) biljke su najčešće u upotrebi kao droga.</s><s>Rizom sadrži:
 najviše tanina (i do 20%), 
 flavonoide, 
 pektine, gume, 
 etarsko ulje itd.</s>

<s>Etarsko ulje se prilikom sušenja biljke brzo gubi pa je zato najbolje upotrbljavati svežu biljku.</s><s>Ima specifičan, jak i prijatan miris koji podseća na neku mešavinu ruže i muskatne žalfije.</s><s>Zbog toga se etarsko ulje sve češće koristi u kozmetici.</s><s>Gaji se kao ukrasna biljka u vrtovima i baštama.</s>

<s>Lekovito dejstvo i upotreba 
Zdravac se pre svega koristi u narodnoj medicinii to za smirivanje upale kože i sluzokože upravo zahvaljujući prisustvu visokog sadržaja tanina.</s><s>Pomaže kod nesanice tako što usporava aktivnosti i produžava sam san.</s><s>Kao blago umirujuće sredstvo deluje na nervni sistem i smiruje nervozu srca.</s>

<s>Literatura</s>

<s>Gostuški, R: Lečenje lekovitim biljem, Narodna knjiga, Beograd, 1979.</s><s>Grlić, LJ: Enciklopedija samoniklog jestivog bilja, August Cesarec, Zagreb, 1986.</s><s>Djuk, A, DŽ: Zelena apoteka, Politika, Beograd, 2005.</s><s>Jančić, R: Lekovite biljke sa ključem za određivanje, Naučna knjiga, Beograd, 1990.</s><s>Jančić, R: Botanika farmaceutika, Službeni list SCG, Beograd, 2004.</s><s>Jančić, R: Sto naših najpoznatijih lekovitih biljaka, Naučna knjiga, Beograd, 1988.</s><s>Kojić, M, Stamenković, V, Jovanović, D: Lekovite biljke jugoistične Srbije, ZUNS, Beograd 1998.</s><s>Lakušić, D: Vodič kroz floru nacionalnog parka Kopaonik, JP Nacionalni park Kopaonik, Kopaonik, 1995.</s><s>Marin, P, Tatić, B: Etimološki rečnik, NNK Internacional, Beograd, 2004.</s><s>Mindel, E: Vitaminska biblija, FaMilet, 1997.</s><s>Mišić LJ, Lakušić R: Livadske biljke, ZUNS Sarajevo, ZUNS Beograd, IP Svjetlost, 1990 
 Stamenković, V: Naše neškodljive lekovite biljke, Trend, Leskovac
 Tucakov, J: Lečenje biljem, Rad, Beograd, 1984.</s>

<s>Spoljašnje veze</s>

<s>Geraniaceae: Ground Cover Geraniums 
Paghat's Garden: Ingwersen's Bigroot Geranium</s>

<s>Geraniales
Ljekovito bilje</s>

